|  |  |
| --- | --- |
| **V1. NAPIREND** | **Ügyiratszám:** ZAN/1589- /2023. |

**ELŐTERJESZTÉS**

a Képviselő-testület **2023. február 16-i** nyilvános ülésére

|  |  |
| --- | --- |
| **Tárgy:** | **A Zánka és Térsége Oktatási Intézményi Társulás Társulási Megállapodásának módosítása** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Zánka, Balatonszepezd és Monoszló község önkormányzatának képviselő-testületei közösen hozták létre a Zánka és Térsége Oktatási Intézményi Társulást, és látják el a társulás által fenntartott intézményen keresztül az óvodai ellátás, bölcsődei ellátás, óvoda-bölcsőde intézmény fenntartása, a szociális étkeztetés, valamint a gyermekétkeztetés feladatokat. A társulási megállapodás 8. pontja szabályozza az intézmény működési finanszírozását, amely pont szerint:

***8. A társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértéke, teljesítésének módja:***

*8.1. A társulás működésének fedezetéül szolgál a közösen fenntartott intézmény működéséhez a központi költségvetésből biztosított normatív támogatás, és egyéb kiegészítő állami hozzájárulás. A társult önkormányzatok az intézmény működéséhez a költségvetési támogatáson felül szükséges további költségek fedezetét az igénybevétel arányában saját költségvetési rendeleteikben biztosítják, melyet féléves bontásban utalnak a Társulás számlájára.*

*8.2. Az egyes önkormányzatokat terhelő hozzájárulások éves összegét a társult települési önkormányzatok két egyenlő részletben, minden év május 31-ig és október 30-ig átutalással fizetik meg.*

A Magyar Államkincstár Veszprém Megyei Igazgatóság Államháztartási Iroda az önkormányzatok központi költségvetésből származó támogatásai 2021. évi elszámolása szabályszerűségének, a támogatások felhasználása jogszerűségének dokumentumalapú hatósági ellenőrzése során megállapította, hogy a Települési önkormányzatok szociális és gyermekjóléti feladatainak egyéb támogatása jogcímen szociális étkezésre nem vehető igénybe normatíva úgy, hogy az önkormányzat nem részesül „Szociális étkeztetés” jogcímen támogatásban (Balatonszepezd és Monoszló esete). A fentiekre tekintettel a társulási megállapodás 8. pontja módosítandó az ellenőrzés megállapításainak megfelelően, az alábbiak szerint:

***„8. A társulás fenntartásával, működtetésével kapcsolatos pénzügyi hozzájárulás mértéke, teljesítésének módja:***

*A társulás és a közösen fenntartott intézmény működésének fedezetéül szolgáló költségvetési támogatások:*

*a) az oktatási-nevelési feladatokhoz rendelt normatív támogatás és egyéb kiegészítő állami hozzájárulás havi bontásban folyósítva;*

*b) a szociális étkeztetés alapszolgáltatási, a gyermekétkeztetési, valamint a gyermekjóléti feladatok ellátásához rendelt normatív támogatás havi bontásban folyósítva;*

*c) a szociális étkeztetéshez és a gyermekétkeztetéshez rendelt, igénybevétel alapján megállapított önkormányzati támogatás negyedéves bontásban folyósítva;*

*d) az oktatási-nevelési intézmények működtetéséhez szükséges – a normatíván felül biztosítandó – önkormányzati támogatás, amelyet az önkormányzatok a saját költségvetési rendeleteikben biztosítanak és negyedéves bontásban folyósítanak az igénybevétel alapján.”*

A társulási megállapodás módosításához a társulásban részt vevő képviselő-testületek mindegyikének minősített többséggel hozott döntése szükséges.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete a Zánka és Térsége Oktatási Intézményi Társulás Társulási Megállapodásának módosítását az előterjesztés 1. melléklete szerint, és ezzel együtt az egységes szerkezetű Társulási Megállapodást elfogadja.  **Határidő:** azonnal  **Felelős:** polgármester |

Zánka, 2023. február 13.

|  |  |
| --- | --- |
|  | **Bíró Imre**  polgármester |

*1. melléklet*

**TÁRSULÁSI MEGÁLLAPODÁS MÓDOSÍTÁSA**

*(tervezet)*

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében kapott felhatalmazás alapján Zánka, Balatonszepezd és Monoszló község önkormányzatának képviselő-testületei a Zánka és Térsége Oktatási Intézményi Társulás Társulási megállapodását a jelen megállapodásban foglaltak szerint módosítják:

A Társulási megállapodás 8. pontja helyébe a következő rendelkezés lép:

***„8. A társulás fenntartásával, működtetésével kapcsolatos pénzügyi hozzájárulás mértéke, teljesítésének módja:***

*A társulás és a közösen fenntartott intézmény működésének fedezetéül szolgáló költségvetési támogatások:*

*a) az oktatási-nevelési feladatokhoz rendelt normatív támogatás és egyéb kiegészítő állami hozzájárulás havi bontásban folyósítva;*

*b) a szociális étkeztetés alapszolgáltatási, a gyermekétkeztetési, valamint a gyermekjóléti feladatok ellátásához rendelt normatív támogatás havi bontásban folyósítva;*

*c) a szociális étkeztetéshez és a gyermekétkeztetéshez rendelt, igénybevétel alapján megállapított önkormányzati támogatás negyedéves bontásban folyósítva;*

*d) az oktatási-nevelési intézmények működtetéséhez szükséges – a normatíván felül biztosítandó – önkormányzati támogatás, amelyet az önkormányzatok a saját költségvetési rendeleteikben biztosítanak és negyedéves bontásban folyósítanak az igénybevétel alapján.”*

A Társulási megállapodás egyéb rendelkezései változatlanul hatályban maradnak.

**Záradék:**

Jelen társulási megállapodás módosítás 2023. március 1. napján lép hatályba. A társulási megállapodás módosítását

* Zánka Község Önkormányzata Képviselő-testülete a … /2023. ( .)
* Balatonszepezd Község Önkormányzata Képviselő-testülete a … /2023. ( .)
* Monoszló Község Önkormányzata Képviselő-testülete a … /2023. ( .)

számú határozatával hagyta jóvá.

Zánka, 2023. március 1.

|  |  |  |
| --- | --- | --- |
| **Filep Miklós**  Zánka polgármestere | **Simon György**  Monoszló polgármestere | **Bíró Imre**  Balatonszepezd polgármestere |

*2. melléklet*

**TÁRSULÁSI MEGÁLLAPODÁS**

*(egységes szerkezetben)*

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-ában kapott felhatalmazás alapján Zánka, Balatonszepezd és Monoszló község önkormányzatának képviselő-testületei feladat-ellátási kötelezettségük keretében a nemzeti köznevelésről szóló 2011. évi CXC. törvény szerinti óvodai ellátásról, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) szerinti bölcsődei ellátásról, óvoda-bölcsőde intézmény fenntartásáról, a Gyvt. 21. § és 21/A. §-ában meghatározott gyermekétkeztetésről, valamint az 1993. évi III. törvény 62. § szerinti szociális étkeztetés biztosításáról társulás útján gondoskodnak jelen társulási megállapodásban foglaltak szerint.[[1]](#footnote-1)

***1.******A társulás neve, székhelye, nyilvántartási száma, adószáma, KSH száma, bankszámlaszáma****:*

Zánka és Térsége Oktatási Intézményi Társulás

Székhelye: 8251 Zánka, Iskola u. 11.

Magyar Államkincstári Törzskönyvi nyilvántartási száma: 431934

Adószáma: 15431930-1-19

KSH száma: 15431930-8520-327-19

Bankszámlaszáma: Kinizsi Bank ZRT Nagyvázsonyi Fiókjában vezetett 73200062-16032967-es

költségvetési elszámolási számlaszám

Működési területe: A társuló önkormányzatok közigazgatási területe.

A társulás határozatlan időtartamra szól.

***2. A társulás tagjainak neve, székhelye, képviselője:***

Balatonszepezd Község Önkormányzata

székhelye: 8252 Balatonszepezd, Árpád u. 27.

képviseli: dr. Sebestyén László polgármester

Monoszló Község Önkormányzata

székhelye: 8273 Monoszló, Fő u. 40.

képviseli: Simon György polgármester

Zánka Község Önkormányzata

székhelye: 8251 Zánka, Fő u. 29.

képviseli: Filep Miklós polgármester

Az alapítói jogokat korábban gyakorló Balatonakali Község Önkormányzata (8243 Balatonakali, Kossuth u. 45.), valamint Köveskál Község Önkormányzata (8274 Köveskál, Fő u. 10.) a Társulásból a Társulás jóváhagyó döntésével kilépett.

***3. A társuláshoz tartozó települések lakosságszáma:***

Balatonszepezd 433 fő

Monoszló 135 fő

Zánka 1014 fő

***4.[[2]](#footnote-2) A társulás által ellátott feladat és hatáskörök:***

**4.1. Feladatok:**

A társult önkormányzatok közigazgatási területén a nemzeti köznevelésről szóló 2011. éviCXC. törvényben meghatározottak alapján óvodai ellátás biztosítása, a Gyvt. szerint bölcsődei ellátás biztosítása, óvoda-bölcsőde intézmény fenntartása.

Az 1993. évi III. törvény 62. § szerinti szociális étkeztetés biztosítása.

A gyermekek védelméről és a gyámügyi igazgatásról szóló 1997. évi XXXI. tv. 21. § és 21/A. §-ában meghatározott gyermekétkeztetés a társulás működési területén.

**4.2. A társulás tevékenységi köre:**

091110    Óvodai nevelés, ellátás szakmai feladatai

 091120    Sajátos nevelési igényű gyermekek óvodai nevelésének, ellátásának szakmai feladatai

091130    Nemzetiségi óvodai nevelés, ellátás szakmai feladatai

091140    Óvodai nevelés, ellátás működtetési feladatai

 096015    Gyermekétkeztetés köznevelési intézményben

 096025    Munkahelyi étkeztetés köznevelési intézményben

104031 Gyermekek bölcsődében és mini bölcsődében történő ellátása

104035 Gyermekétkeztetés bölcsődében, fogyatékosok nappali intézményében

104036 Munkahelyi étkeztetés gyermekek napközbeni ellátását biztosító intézményben

104037 Intézményen kívüli gyermekétkeztetés

107051 Szociális étkeztetés

**4.3. Szakágazati besorolása:**

851020 Óvodai nevelés

***5. A társulás döntéshozó szerve, döntéshozó szervének tagjait megillető szavazati arány:[[3]](#footnote-3)***

5.1. Az önkormányzati társulás döntéshozó szerve a társulási tanács. A társulási tanácsot a társult önkormányzatok polgármestereialkotják, akik egy-egy szavazattal rendelkeznek.

5.2. A társulási tanács megalakul, ha a társult képviselő-testületek mindegyike jóváhagyta a megállapodást és a társulási tanács alakuló ülése kimondta megalakulását.

5.3. A társulási tanács gyakorolja a jelen társulási megállapodásban meghatározott feladat- és hatásköröket.

5.4. A társulási tanács tagjai közül az alakuló ülésen tagjainak sorából, nyílt szavazással egyszerű szótöbbséggel elnököt és alelnököt választ. Megbízatásuk egy önkormányzati ciklusra szól.

***6. A döntéshozatal módja:[[4]](#footnote-4)***

6.1.A Társulási Tanács üléseit szükség szerint, de évente legalább két alkalommal össze kell hívni. A Tanács ülését össze kell hívni, ha a Tanács kizárólagos hatáskörébe tartozó kérdésekben kell dönteni, ha azt bármely Tag a napirend egyidejű megjelölésével indítványozza, illetve, ha a törvényességi felügyeleti jogkörében eljárva azt a Veszprém Megyei Kormányhivatal Vezetője kezdeményezi.

6.2. A Tanács üléseinek összehívása és a napirend kialakítása az elnök feladata, de a napirend összeállításában a Tanács bármely tagjának indítványtételi joga van.

6.3. A Tanács ülését az elnök, akadályoztatása esetén az alelnök hívja össze írásban az ülés napját megelőzően legalább 3 nappal korábban.

6.4. A Tanács ülése határozatképes, ha azon a Tanács tagjainak több, mint fele jelen van. Határozatképtelenség esetén az eredeti időpontot követő 8 napon túli, de 30 napon belüli időpontra kell az újabb ülést összehívni.

6.5. A Társulás Tagja eseti jelleggel egy alkalomra szólóan közokiratba vagy teljes bizonyító erejű magánokiratba foglalt meghatalmazást adhat az általa delegált képviselő helyettesítésére, mely meghatalmazás hatálya a határozatképtelenség miatt megismételt ülésre is kiterjed.

6.6. Társulási Tanács ülésére bármely Tag indítványozhatja szakértők vagy egyéb személyek meghívását. Ezen személyek az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek.

6.7. Az ülésen a határozati javaslatról nyílt szavazással döntenek. A javaslat elfogadásához a jelen lévő tagok több, mint a felének egybehangzó „igen” szavazata szükséges.

6.8. A Tanács határozatait általában egyszerű többséggel hozza.

6.9. A Társulási Tanács határozatai a meg nem jelent Tagokra is kötelező érvényűek.

6.10. A Tanács üléséről jegyzőkönyvet és jelenléti ívet kell készíteni. A jegyzőkönyv tartalmazza az ülésen résztvevő képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott határozatokat. A jegyzőkönyvre a képviselő-testületi üléséről szóló jegyzőkönyv szabályait kell alkalmazni azzal az eltéréssel, hogy a jegyzőkönyvet a Társulási Tanács elnöke és a Társulási Tanács által kijelölt jegyzőkönyv-hitelesítő írja alá.

6.11. A jegyzőkönyvet az ülést követő 15 napon belül az elnök megküldi a Veszprém Megyei Kormányhivatalhoz.

**7.[[5]](#footnote-5)** ***A közösen fenntartott intézmény***

7.1. Az intézmény neve: Kétnyelvű Német Nemzetiségi Óvoda-Bölcsőde/„Zweisprachiger Nationalitäten Kindergarten-Krippe”

7.2. Az intézmény székhelye: 8251 Zánka, Iskola u. 4.

7.3. Az intézmény alaptevékenysége: óvodai nevelés, bölcsődei és óvodai ellátás, gyermekétkeztetés, szociális étkeztetés

7.4. Alapítói jogokkal felruházott irányító szerve a társulás. A fenntartói felügyeleti jogokat és a közös fenntartással kapcsolatos jogokat a társulás gyakorolja.

7.5. A közösen fenntartott intézmény vezetőjét a székhely önkormányzat képviselő-testülete pályázat útján nevezi ki, bízza meg, menti fel és a polgármester gyakorolja vele szemben az egyéb munkáltatói jogokat a közalkalmazottakról szóló 1992. évi XXXIII. törvény alapján.

A kinevezést, a megbízást és fegyelmi eljárást megelőzően ki kell kérni a többi társult önkormányzat képviselő-testületének véleményét.

7.6. Az intézmény Szervezeti és Működési Szabályzatát, a Pedagógiai Programot, az étkeztetésre vonatkozó Szakmai Programot a Társulási Tanács hagyja jóvá.

7.7. Az intézmény vezetője évenként beszámol a társulási tanácsnak a feladatellátásról, az intézmény működéséről.

7.8. Az intézmény által nyújtott ellátásokról, azok igénybevételéről, valamint a fizetendő térítési díjakról Zánka Község Önkormányzata jogosult rendeletet alkotni. A rendelet megalkotásához a társulásban résztvevő helyi önkormányzatok képviselő-testületeinek hozzájárulása szükséges. A térítési díjakra a feladatot ellátó intézmény vezetője tesz javaslatot.

***8.[[6]](#footnote-6) A társulás fenntartásával, működtetésével kapcsolatos pénzügyi hozzájárulás mértéke, teljesítésének módja:***

A társulás és a közösen fenntartott intézmény működésének fedezetéül szolgáló költségvetési támogatások:

a) az oktatási-nevelési feladatokhoz rendelt normatív támogatás és egyéb kiegészítő állami hozzájárulás havi bontásban folyósítva;

b) a szociális étkeztetés alapszolgáltatási, a gyermekétkeztetési, valamint a gyermekjóléti feladatok ellátásához rendelt normatív támogatás havi bontásban folyósítva;

c) a szociális étkeztetéshez és a gyermekétkeztetéshez rendelt, igénybevétel alapján megállapított önkormányzati támogatás negyedéves bontásban folyósítva;

d) az oktatási-nevelési intézmények működtetéséhez szükséges – a normatíván felül biztosítandó – önkormányzati támogatás, amelyet az önkormányzatok a saját költségvetési rendeleteikben biztosítanak és negyedéves bontásban folyósítanak az igénybevétel alapján.

***9. A társulás tagjai által vállalt pénzügyi hozzájárulás nem teljesítése esetén irányadó eljárás:***

9.1. A Társulási Tanács által megállapított pénzügyi hozzájárulásokról, befizetési kötelezettségekről a Zánkai Közös Önkormányzati Hivatal nyilvántartást vezet.

9.2.Amennyiben a tag önkormányzat a megállapított pénzügyi hozzájárulást, befizetési kötelezettségét nem tudja az előírt határidőben teljesíteni, köteles erről legkésőbb a fizetési határidő lejártát követő 8 napon belül a Társulás Elnökét írásban értesíteni. Az értesítésnek tartalmaznia kell a pénzügyi hozzájárulás befizetési kötelezettség teljesítésének várható időpontját. Az értesítés tartalmazhatja a pénzügyi hozzájárulás, befizetési kötelezettség részletekben történő megfizetése iránti kérelme is.

9.3. A Társulás Elnöke az értesítés kézhezvételétől számított 30 napon belül tárgyalást kezdeményez a pénzügyi hozzájárulást, befizetési kötelezettséget nem teljesítő tag önkormányzattal. Amennyiben a tárgyalás eredménye a Társulás Elnöke a hátralékos önkormányzattal megállapodást köt a pénzügyi hozzájárulás, befizetési kötelezettség teljesítéséről. A Társulás Elnöke a megállapodásban jogosult fizetési halasztást, részletekben történő megfizetést engedélyezi, amennyiben a pénzügyi hozzájárulás, befizetési kötelezettség legfeljebb 60 napon belül vagy legfeljebb 4 részletben teljesíthető.

9.4. A Társulás Elnöke pénzügyi hozzájárulás, befizetési kötelezettség nem teljesítéséről 15 napon belül köteles a Társulási Tanácsot értesíteni:

a) a 9.2.pontban említett kérelem esetén, amennyiben a pénzügyi hozzájárulás, befizetési kötelezettség teljesítésének várható időpontja a 60 napot vagy a 4 részletet meghaladja.

b) a 9.3 pontban említett tárgyalás eredménytelensége esetén.

9.5. A Társulási Tanács a pénzügyi hozzájárulás, befizetési kötelezettség nem teljesítéséről, a követelés rendezéséről határozattal dönt. A Társulási Tanács a hátralékos tag önkormányzatot határozatban hívja fel a kötelezettség 15 napon belül történő teljesítésére.

9.6. A Társulás Elnöke jogosult és köteles intézkedni a Társulási Tanács határozatba foglalt felhívásának eredménytelen elteltét követő 15. napon a meg nem fizetett pénzügyi hozzájárulás, befizetési kötelezettség azonnali beszedési megbízás útján történő beszedése iránt.

***10. A társulás vagyona, a tulajdonosi jogok és kötelezettségek gyakorlásának rendje:***

10.1. A társult önkormányzatok a társulás működtetésének céljára vagyontárgyat a következő rendben biztosítanak és adnak használatba:

Zánka és Monoszló Község Önkormányzatának közös tulajdonában áll az ingatlan-nyilvántartásba bejegyzett tulajdoni hányaduk arányában, a természetben Zánka, Iskola u. 4. sz. alatti, 883 hrsz-ú, 8353 m2 területű ingatlan felépítménnyel, valamint a leltár szerint nyilvántartott eszközök, szemléltető anyagok, amelyeket az óvónők és a gondozónők feladatai ellátásához használhatnak, valamint a közétkeztetést ellátó konyha felszerelése és berendezése. A költségvetési szerv feladatellátását biztosító ingóvagyon a Társulás tulajdonában áll.

10.2. A társulás által pályázati úton vagy egyéb forrásból történő vagyongyarapodás a Társulás osztatlan tulajdonát képezi.

10.3. A társulás közös vagyona felett a tulajdonosi jogokat és kötelezettségeket a Társulás Tanács gyakorolja és felelős a gazdálkodás biztonságáért, szabályszerűségéért.

10.4. A Társulás működése során a 10.1 pontban megjelölt vagyonkörön kívül keletkezett vagyonnövekmény a társuló önkormányzatok hozzájárulás arányában keletkező közös tulajdona.

***11. A közös alapítású intézmény alapítói jogainak gyakorlása[[7]](#footnote-7)***

***12. A társulás szolgáltatásai igénybevételének feltételei:***

12.1. A társulás által biztosított intézményi szolgáltatás előfeltétele az intézmény működési engedélye.

12.2. Az intézmény köteles a pénzügyi hozzájárulás megfizetésétől függetlenül a szolgáltatás teljesítésére az alapító okiratában és működési engedélyében, valamint a szakmai jogszabályokban meghatározottak figyelembe vételével.

***13. A társulás működésével kapcsolatos beszámolási kötelezettség[[8]](#footnote-8):***

***14.[[9]](#footnote-9) A társulás működtetésének egyéb kérdései***

a) A társulás önálló jogi személy.

b) A társulás működésének ellenőrzését a Balatonfüredi Többcélú Társulás belső ellenőre látja el.

c) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

d) A Társulás munkaszervezeti és pénzügyi szerve: Zánkai Közös Önkormányzati Hivatal.

e) A társuláshoz való csatlakozáshoz minden érdekelt önkormányzat képviselő-testületének minősített többséggel hozott határozata szükséges.

***15. A társulás megállapodás módosításának feltételei[[10]](#footnote-10)***

***16. A társulásból történő kiválás, kizárás feltételei:***

16.1. A társulásból kiválni az Mötv. rendelkezéseinek betartásával lehet.

16.2.[[11]](#footnote-11) A Társulás megszűnésére a Mötv. 91. §-a, a Társulás megszűnése esetére a vagyon felosztását a Mötv. 90. §-a rendelkezései alkalmazandók.

16.3.[[12]](#footnote-12) A Társulásból kiválni a társult önkormányzat képviselő-testületének minősített többséggel hozott döntésével lehet, melyet 6 hónappal korábban a Társulási Tanáccsal közölni kell.

16.4. A társulás tagjai közül kizárhatja minősített többségű döntésével azt a tag önkormányzatot, amely a társulás megállapodásban foglalt kötelezettségének nem tesz eleget és az e tárgyban folytatott előzetes egyeztetés nem vezetett eredményre. Ilyen kötelezettségnek minősül különösen, ha a társulás fenntartásában lévő intézmény működtetéséhez szükséges költségvetési fedezetet a társult önkormányzat költségvetésében nem biztosítja.

***17. A társulás megszűnése esetén a tagok egymással való elszámolásának kötelezettsége,******módja:***

17.1. A társulás megszűnése vagy valamelyik tag kiválása esetén a vagyon illetve a vagyonnövekmény megosztása során a társult önkormányzatokat megillető részt a székhely önkormányzat pénzben megváltja. Egyéb vonatkozásban a társult önkormányzatok a Polgári Törvénykönyvnek a közös tulajdon megszüntetésére vonatkozó szabályai kötik.

***18. Egyéb megállapodások:***

18.1. A jelen társulási megállapodásban nem szabályozott kérdésekben a Magyarország helyi önkormányzatairól szóló 2011. évi CLXXXIX. törvény, valamint az államháztartásról szóló 2011. évi CXCV. törvény rendelkezési irányadóak.

18.2. A társulás tagjai egybehangzóan kijelentik, hogy a megállapodásból eredő, a társulás működése során felmerülő vitás kérdéseket elsődlegesen egymás között, tárgyalásos úton kívánják rendezni. A bírósági út lehetőségével akkor élnek, ha előzetesen az egyeztetés nem vezetett eredményre. Az esetleges jogvita eldöntésére a Veszprémi Közigazgatási és Munkaügyi Bíróság illetékes.

18.3. Hatályát veszti a Társulás létrehozásáról rendelkező törzskönyvi nyilvántartásba bejegyzett társulási megállapodás okirat.

**Záradék:**

A társulási megállapodást **Balatonszepezd Község Önkormányzata** Képviselő-testülete 70/2014. (VI. 19.) Bsz., **Monoszló Község Önkormányzata** Képviselő-testülete 28/2014. (VI. 19.) M., **Zánka Község Önkormányzata** Képviselő-testülete 109/2014. (VI. 19.) Z. önkormányzati határozatával hagyta jóvá.

Zánka, 2014. június 19.

|  |  |  |
| --- | --- | --- |
| **Márton József sk.**  Balatonszepezd polgármestere | **Simon György sk.**  Monoszló polgármestere | **Filep Miklós sk.**  Zánka polgármestere |
|  | **Lukács Ágnes sk.**  jegyző |  |

**Záradék:**

**A módosított okirat hatályos 2023. március 1. napjától.**

A megállapodást a Képviselő-testületek alábbi határozataikkal jóváhagyólag elfogadták:

**Zánka** Község Önkormányzata Képviselő-testülete \_\_/2023. ( .)határozatával.

**Monoszló** Község Önkormányzata Képviselő-testülete\_\_/2023. ( .)határozatával:

**Balatonszepezd** Község Önkormányzata Képviselő-testülete \_\_/2023. ( .) határozatával.

Zánka, 2023. március 1.

|  |  |  |
| --- | --- | --- |
| **Filep Miklós**  Zánka polgármestere | **Simon György**  Monoszló polgármestere | **Bíró Imre**  Balatonszepezd polgármestere |

1. Módosítva 2019. március 25. napjával [↑](#footnote-ref-1)
2. Módosítva 2019. március 25. napjával [↑](#footnote-ref-2)
3. Módosítva 2019. március 25. napjával [↑](#footnote-ref-3)
4. Módosítva 2019. március 25. napjával [↑](#footnote-ref-4)
5. Módosítva 2019. március 25. napjával [↑](#footnote-ref-5)
6. Módosítva 2023. március 1. napjával [↑](#footnote-ref-6)
7. Hatályon kívül helyezve 2019. március 25. napjával [↑](#footnote-ref-7)
8. Hatályon kívül helyezve 2019. március 25. napjával [↑](#footnote-ref-8)
9. Módosítva 2019. március 25. napjával [↑](#footnote-ref-9)
10. Hatályon kívül helyezve 2019. március 25. napjával [↑](#footnote-ref-10)
11. Módosítva 2019. március 25. napjával [↑](#footnote-ref-11)
12. Módosítva 2019. március 25. napjával [↑](#footnote-ref-12)